จอดรถฟรี 5 วัน! สนามบิน “สุวรรณภูมิ” เปิดโซน C บริการหยุดยาววันพ่อ
จอดรถฟรี 5 วัน! สนามบิน “สุวรรณภูมิ” เปิดโซน C บริการหยุดยาววันพ่อ ระหว่างวันที่ 2-6 ธ.ค. 65 ตั้งแต่เวลา 00.01 น. ของวันที่ 2 ธ.ค. 65 ถึงเวลา 24.00 น. ของวันที่ 6 ธ.ค. 65
จอดรถฟรี 5 วัน! สนามบิน “สุวรรณภูมิ” เปิดโซน C บริการหยุดยาววันพ่อ ระหว่างวันที่ 2-6 ธ.ค. 65
28 พ.ย. 2565

ท่าอากาศยานสุวรรณภูมิ (ทสภ.) แจ้งว่า ระหว่างวันที่ 2-6 ธ.ค. 65 ตั้งแต่เวลา 00.01 น. ของวันที่ 2 ธ.ค. 65 ถึงเวลา 24.00 น. ของวันที่ 6 ธ.ค. 65 ซึ่งเป็นช่วงวันหยุดยาววันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธ.ค. ทสภ. ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จำนวน 718 คัน โดยผู้โดยสาร ผู้ใช้บริการสามารถนำรถยนต์เข้ามาจอดได้ฟรี รวม 5 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ-ส่ง เพื่ออำนวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่ายโดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ-ส่งตามจุดต่างๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่ง
ขณะที่ทสภ. ขอความร่วมมือผู้โดยสารที่เดินทางในเที่ยวบินระหว่างประเทศ ควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศ ควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0-2132-9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง